b'\n_START_ARTICLE_\nVlkolinecas\n_START_SECTION_\nPaveldas\n_START_PARAGRAPH_\nNuo 1993 m. \xc4\xaftrauktas \xc4\xaf UNESCO paveldo s\xc4\x85ra\xc5\xa1\xc4\x85 kaip nepaliestos vientisos liaudies architekt\xc5\xabros ansamblis, b\xc5\xabdingas \xc5\xa1iaur\xc4\x97s Karpat\xc5\xb3 regionui, atitinkantis kriterijus IV ir V. \xc4\x8cia dominuoja tradicin\xc4\x97s r\xc4\x85st\xc5\xb3 trobos ant akmenini\xc5\xb3 pamat\xc5\xb3, dengtos skiedr\xc5\xb3 stogais, nudr\xc4\x97btos moliu ir nubalintos ar nuda\xc5\xbeytos kitomis spalvomis, kokios da\xc5\xbeniausiai ir yra ren\xc4\x8diamos kaln\xc5\xb3 rajonuose. Kaime stovi vir\xc5\xa1 45 r\xc4\x85stini\xc5\xb3 nam\xc5\xb3, kuri\xc5\xb3 kiekviename yra po 2\xe2\x80\x933 kambarius, prie j\xc5\xb3 \xe2\x80\x93 \xc5\xabkiniai ir pagalbiniai pastatai. Kaimo centrin\xc4\x97 gatv\xc4\x97 leid\xc5\xbeiasi palyginti sta\xc4\x8diu \xc5\xa1laitu. Taip pat saugomos ir barokin\xc4\x97 koply\xc4\x8dia su XVIII a. statyta varpine. Dauguma statini\xc5\xb3 kaime datuojami XIX a. Namuose nr. 16 ir 17 \xc4\xafrengti liaudies buities muziejai su etnografin\xc4\x97mis ekspozicijomis, kuriose atsispindi istorin\xc4\x97 vietos \xc5\xbemoni\xc5\xb3 praeitis, kasdienio gyvenimo buitis ir darbai.'